Katso tästä lyhyestä ohjevideosta, miten helppoa LINAK-pöytäohjaimen/-kytkimen puhdistaminen on: miten se puhdistetaan, mitä puhdistusaineita pitäisi käyttää, ja lopuksi vielä tärkeitä huomioon otettavia seikkoja.
Puhdista pöytäohjain pehmeällä, kostealla liinalla. Voit käyttää yleiskäyttöisiä puhdistusaineita.
Desinfioidessa pöytäohjainta käytä desinfiointiin 70 % isopropyylialkoholia joko valmiina puhdistusliinoina tai -pyyhkeinä, tai kostuttamalla sillä hieman pehmeää liinaa.
Varoituksia Pöytäohjaimen koteloa ei ole tiivistetty ja sen sisällä on elektroniikkaa. Jos sinne pääsee nestettä tai kosteutta jostakin aukosta, ohjauspiiri voi vaurioitua ja pöytäohjain mennä rikki.
Muista tästä syystä seuraavat:
Estä kosteuden pääseminen kotelon sisään, jottei ohjauspiiri vaurioituisi.
Älä ruiskuta puhdistus- tai desinfiointiainetta suoraan pöytäohjaimen pinnalle, jottei kotelon sisään pääsisi nestettä ja jottei sisällä oleva ohjauspiiri vaurioituisi.
Älä käytä erittäin emäksisiä tai happamia puhdistus- tai desinfiointiaineita (pH-arvon on oltava 6–8). Aineissa ei myöskään saa olla valkaisuainetta tai klooria.
Älä käytä käsien desinfiointigeeliä puhdistusaineena.
Emäksiset ja happamat puhdistusaineet voivat ajan myötä hajottaa kotelon. Käsien desinfiointigeeli voi kerääntyä pöytäohjaimen painikkeisiin. Tällöin painikkeet saattavat ajan myötä juuttua pohjaan tai lakata toimimasta kunnolla. Näytä enemmän